**গুৱাহাটী উচ্চ ন্যায়ালয়**

**(অসম, নাগালেণ্ড মিজোৰাম আৰু অৰুণাচল প্ৰদেশৰ উচ্চ ন্যায়ালয়)**

গোচৰ নম্বৰ-ডব্লিউ এ/৪১/২০২৩

শিউনাথ সিং

পিতা-প্ৰয়াত বানাৰসী সিং

স্থায়ী নিবাস-এছ. বি. আই. কলনী, মানৱ কল্যাণ ৰোড, তিনিচুকীয়া,

 জিলা- তিনিচুকীয়া,

পিন- ৭৮৬১২৫

**বনাম**

অসম চৰকাৰ আৰু আন ৭ জন

প্ৰতিনিধিত্ব কৰিছে-নগৰ উন্নয়ন বিভাগ, অসম চৰকাৰ,

জনতা ভৱন, ১ম মহলা, ডি-ব্লক,

দিছপুৰ, গুৱাহাটী- ৭৮১০০৬, কামৰূপ(ম), অসম

২)তিনিচুকীয়া পৌৰসভা,

অসম চৰকাৰ

প্ৰতিনিধিত্ব কৰিছে- অধ্যক্ষ, তিনিচুকীয়া পৌৰসভা,

জি.এন.বি. ৰোড,

তিনিচুকীয়া

জিলা- তিনিচুকীয়া,

পিন- ৭৮৬১২৫, অসম

৩)কাৰ্যবাহী বিষয়া, তিনিচুকিয়া পৌৰসভা , অসম চৰকাৰ

জি.এন.বি ৰোড,

তিনিচুকীয়া

জিলা- তিনিচুকীয়া,

পিন- ৭৮৬১২৫,

৪)তিনিচুকীয়া উন্নয়ন কৰ্তৃপক্ষ চলিয়া নগৰৰ

প্ৰতিনিধিত্ব কৰিছে-সভাপতি, তিনিচুকীয়া উন্নয়ন কৰ্তৃপক্ষ

চালিয়া নগৰ, তিনিচুকীয়া,

পিন- ৭৮৬১২৫

৫)উপায়ুক্ত,তিনিচুকীয়া

উপায়ুক্তৰ কাৰ্যালয়,অসম চৰকাৰ

৬)ঋষু কালন্ত্ৰী

পিতা-শ্ৰী ৰাজেশ কালন্ত্ৰী

এছ. বি. আই. কলনী, মানৱ কল্যাণ ৰোড, তিনিচুকীয়া,

পিন- ৭৮৬১২৫

৭)চক্ৰ বিষয়া

তিনিচুকীয়া ৰাজহ চক্ৰ, তিনিচুকীয়া,

পিন- ৭৮৬১২৫

৮)সহকাৰী অভিযন্তা, তিনিচুকীয়া পৌৰ মণ্ডল, অসম চৰকাৰ

জি,এন,বি ৰোড,

তিনিচুকীয়া

জিলা- তিনিচুকীয়া,

পিন- ৭৮৬১২৫,

আবেদনকাৰীৰ অধিবক্তা : শ্ৰী এম. মোৰ

প্ৰতিবাদকাৰীৰ অধিবক্তা: চৰকাৰী অধিবক্তা, অসম

সংলগ্ন গোচৰ:- ডব্লিউ এ/৬৩/২০২৩

শিউ নাথ সিং

পিতা-প্ৰয়াত বানাৰসী সিং

স্থায়ী নিবাস-এছ বি আই কলনী, মানৱ কল্যাণ ৰোড, তিনিচুকীয়া,

 জিলা- তিনিচুকীয়া,

পিন- ৭৮৬১২৫

**বনাম**

অসম চৰকাৰ আৰু আন ৭ জন

প্ৰতিনিধিত্ব কৰিছে-নগৰ উন্নয়ন বিভাগ, অসম চৰকাৰ,

জনতা ভৱন, ১ম মহলা, ডি-ব্লক,

দিছপুৰ, গুৱাহাটী- ৭৮১০০৬, কামৰূপ(ম), অসম

২)তিনিচুকীয়া পৌৰসভা,

অসম চৰকাৰ

প্ৰতিনিধিত্ব কৰিছে- অধ্যক্ষ, তিনিচুকীয়া পৌৰসভা,

জিএনবি ৰোড,

তিনিচুকীয়া

জিলা- তিনিচুকীয়া,

পিন- ৭৮৬১২৫,

অসম

৩)কাৰ্যবাহী বিষয়া, তিনিচুকিয়া পৌৰসভা , অসম চৰকাৰ

জিএনবি ৰোড,

তিনিচুকীয়া

জিলা- তিনিচুকীয়া,

পিন- ৭৮৬১২৫,

৪)তিনিচুকীয়া উন্নয়ন কৰ্তৃপক্ষ চলিয়া নগৰৰ

প্ৰতিনিধিত্ব কৰিছে-সভাপতি, তিনিচুকীয়া উন্নয়ন কৰ্তৃপক্ষ

চালিয়া নগৰ, তিনিচুকীয়া,

পিন- ৭৮৬১২৫

৫)উপায়ুক্ত,তিনিচুকীয়া

উপায়ুক্তৰ কাৰ্যালয়,অসম চৰকাৰ

৬)ঋষু কালন্ত্ৰী

পিতা-শ্ৰী ৰাজেশ কালন্ত্ৰী

এছ বি আই কলনী, মানৱ কল্যাণ ৰোড, তিনিচুকীয়া,

পিন- ৭৮৬১২৫

৭)চক্ৰ বিষয়া

তিনিচুকীয়া ৰাজহ চক্ৰ, তিনিচুকীয়া,

পিন- ৭৮৬১২৫

৮)সহকাৰী অভিযন্তা, তিনিচুকীয়া পৌৰ সভা, অসম চৰকাৰ

জি,এন,বি ৰোড,

তিনিচুকীয়া

জিলা- তিনিচুকীয়া,

পিন- ৭৮৬১২৫,অসম

**উপস্থিত**

**সন্মানীয় মুখ্য ন্যায়াধীশ**

**সম্মানীয় ন্যায়াধীশ শ্ৰীযুত সুমন শ্যাম**

আপীলকাৰীসকলৰ হৈ: শ্ৰী পি.কে. শৰ্মা, অধিবক্তা

প্ৰতিপক্ষ নম্বৰ ১,৩,৫, ৭ ৰ হৈ : শ্ৰীমতী এম. ভট্টাচাৰ্জী, সহকাৰী জ্যেষ্ঠ চৰকাৰী অধিবক্তা,

প্ৰতিপক্ষ নং ৬ ৰ হৈ: শ্ৰী এছ. চমৰিয়া, অধিবক্তা

শুনানি আৰু ৰায়দানৰ তাৰিখ: ২৩ মাৰ্চ, ২০২৩

 **ৰায়দান আৰু আদেশ**

**মুখ্য ন্যায়াধীশ এস. মেহতা,**

 এই লেখ আবেদন দুখন এই ন্যায়ালয়ৰে এক আদেশক প্ৰত্যাহবান জনাই দাখিল কৰা হৈছে।এই আবেদনসমূহৰ বিষয় বস্তু -তিনচুকীয়া জিলাৰ মানৱ কল্যাণ ৰোডৰ এছ বি আই কলনীত অৱস্থিত এটুকুৰা মাটিত নিৰ্মিত আপীলকাৰীৰ আৱাসিক ভৱনৰ এটা অংশ ভাঙি পেলোৱাৰ প্ৰস্তাৱক কেন্দ্র কৰি হৈছে।

 ৬ নং ব্যক্তিগত প্ৰতিবাদকাৰী গৰাকীয়ে দাখিল কৰা ডব্লিউ পি (চি) ২২৭/২০২২ লেখ আবেদন খন বিজ্ঞ একক ন্যায়াধীশগৰাকীয়ে ২০২২ চনৰ ৩১ অক্টোবৰৰ আদেশ অনুসৰি গ্ৰহণ কৰে। লগতে ২০২২ চনৰ ২৯ মাৰ্চত সংশ্লিষ্ট কৰ্তৃপক্ষই প্ৰস্তুত কৰা ক্ষেত্ৰ পৰীক্ষণ প্ৰতিবেদন অনুসৰণ কৰিবলৈ নিৰ্দেশ দিয়া হয়, যাৰ ফলত আপীলকাৰীয়ে নিজৰ ভূমিত নিৰ্মাণ কৰা আৱাসিক ভৱনৰ এটা অংশ ভাঙি পেলোৱা হ’ব। ডব্লিউ এ ৪১/২০২৩ ৰ উদ্দেশ্য হৈছে ডব্লিউ পি(চি) ৮০৮৫/২০২২ত দিয়া ৰায়ক প্ৰত্যাহ্বান জনোৱা। যি আবেদন আপীলকাৰীয়ে দাখিল কৰিছিল আৰু য’ত ওপৰত উল্লেখ কৰা ২৯.০৩.২০২২ তাৰিখৰ ক্ষেত্ৰ পৰীক্ষণ প্ৰতিবেদনক আৰু তাৰ ফলস্বৰূপে ০১.১২.২০২২ তাৰিখে জাৰী কৰা ভাঙি পেলোৱাৰ জাননীক প্ৰত্যাহ্বান জনাবলৈ বিচাৰা হৈছিল। যিহেতু দুয়োটা লেখ আপীলতে আপীলকাৰীয়ে নিজৰ মাটিত কৰা নির্মাণকার্যৰ এটা অংশ ভাঙি পেলোৱাৰ সন্দৰ্ভত বিতৰ্ক জড়িত হৈ আছে, সেয়েহে এই উমৈহতীয়া ৰায় আৰু আদেশৰ দ্বাৰা দুয়োটা আপীলৰ একেলগে শুনানি লোৱা হৈছে আৰু বিবেচনা কৰা হৈছে।

২)আপীল নিষ্পত্তিৰ বাবে প্ৰাসংগিক আৰু অপৰিহাৰ্য চমু তথ্যসমূহ তলত উল্লেখ কৰা হৈছে-

 ৬ নং প্ৰতিপক্ষজন আপীলকাৰীৰ নিকটতম চুবুৰীয়া। তিনিচুকীয়াৰ এছ.বি.আই. কলনীত তেখেতৰ এটুকুৰা মাটি আছে। আপীলকাৰীয়ে তিনিচুকীয়া উন্নয়ন কৰ্তৃপক্ষৰ পৰা উক্ত মাটিখিনিত ঘৰ নিৰ্মাণৰ বাবে অনুমতি বিচাৰিছিল তিনিচুকীয়া উন্নয়ন কৰ্তৃপক্ষই আপীলকাৰীক ২৯.০৯.২০১১ তাৰিখৰ এক পত্ৰৰ জৰিয়তে এনে অনুমতি প্ৰদান কৰিছিল। আপীলকাৰীয়ে দাবী কৰে যে তেওঁ গৃহ নিৰ্মাণ ঋণ লাভ কৰিছিল আৰু তাৰ পিছত, নিজৰ ভূমিত গৃহ নিৰ্মাণ আৰম্ভ কৰিছিল যদিও নিৰ্মাণ প্ৰক্ৰিয়াটো পলম হৈছিল। এইদৰে সময়ৰ সোঁতত নিৰ্মাণ অনুমতিৰ ম্যাদ উকলি যোৱাত আপীলকাৰীয়ে নবীকৰণৰ বাবে আবেদন জনায়। আপীলকাৰীয়ে তেওঁৰ মাটিৰ সীমা নিৰ্ধাৰণ কৰিবলৈও অনুৰোধ কৰিছিল যাতে মাটিৰ প্ৰকৃত সীমাৰেখা নিৰ্ধাৰণ কৰিব পৰা যায়। ৬ নং প্ৰতিবাদীয়ে প্ৰস্তাৱিত সীমা নিৰ্ধাৰণৰ বিৰুদ্ধে আপত্তি উত্থাপন কৰি দাবী কৰে যে তেওঁ ইতিমধ্যে ২০০৭ চনত সীমা দেৱাল নিৰ্মাণ কৰিছিল আৰু সেয়েহে, সীমা নিৰ্ধাৰণৰ কোনো প্ৰয়োজন নাই। কিন্তু সীমা নিৰ্ধাৰণ কৰা হয় আৰু ১২.০৪.২০২১ তাৰিখে এক প্ৰতিবেদন তিনিচুকীয়া ৰাজহ চক্ৰৰ চক্ৰ বিষয়াক দাখিল কৰা হয়। আপীলকাৰীয়ে দাবী কৰে যে ১২.০৪.২০২১ তাৰিখৰ লাট মণ্ডলৰ প্ৰতিবেদন অনুসৰি ৬ নং প্ৰতিবাদীয়ে আপীলকাৰীৰ মাটিৰ দক্ষিণ দিশত তিনি ফুট পৰ্যন্ত বেদখল কৰিছিল। আপীলকাৰীক প্ৰদান কৰা নিৰ্মাণ অনুমতি ০৭.০৮.২০২১ তাৰিখৰ পত্ৰৰ জৰিয়তে নবীকৰণ কৰা হয়।

 ৬ নং প্ৰতিবাদীয়ে আপীলকাৰীয়ে নিৰ্মাণ কৰা আৱাসিক ভৱন সন্দৰ্ভত তিনিচুকীয়া পৌৰ নিগম কতৃপক্ষক অভিযোগ দাখিল কৰা যেন লাগে আৰু পৌৰ নিগম কৰ্তৃপক্ষই ১৫.১২.২০২০ তাৰিখে এখন পত্ৰ জাৰি কৰি আপীলকাৰীক নিৰ্মাণ বন্ধ কৰিবলৈ নিৰ্দেশ দিয়ে। তাৰ পিছত, ৬ নং প্ৰতিবাদীয়ে ডব্লিউ পি (চি) ২২৭/২০২২ লেখ আবেদন খন দাখিল কৰে, য'ত, তিনিচুকীয়া পৌৰ নিগমক, বৰ্তমানোৰ আপীলকাৰী, পক্ষ হিচাপে লৈ অভিযোগনামা দাখিল কৰা হৈছে। বিজ্ঞ একক ন্যায়াধীশগৰাকীয়ে উক্ত লেখ আবেদনখন গ্ৰহণ কৰাৰ সময়তে তিনিচুকীয়া ৰাজহ চক্ৰৰ চক্ৰ বিষয়াক ক্ষেত্ৰ পৰীক্ষণৰ কাম হাতত ল’বলৈ নিৰ্দেশ জাৰি কৰে। উক্ত নিৰ্দেশনা অনুসৰি যৌথ ক্ষেত্ৰ পৰীক্ষণৰ প্ৰস্তাৱ দিয়া হৈছিল। ২৫ মাৰ্চ, ২০২২ তাৰিখে প্ৰেৰণ কৰা এক বাৰ্তাত তিনিচুকীয়া পৌৰসভাই ২৯.০৩.২০২২ তাৰিখে আপীলকাৰীয়ে উত্থাপন কৰি থকা নিৰ্মাণকাৰ্যৰ ক্ষেত্ৰ পৰীক্ষণ সম্পন্ন কৰাৰ বাবে চাৰিজন বিষয়াৰ দল গঠনৰ কথা ঘোষণা কৰে। তেওঁলোক হৈছে যথাক্ৰমে- শ্ৰী বিশ্বজিৎ ভূঞা, টাউন প্লেনাৰ, (Town Planner), তিনিচুকীয়া পৌৰসভা (দলৰ তত্বাৱধায়ক), শ্ৰী নিৰঞ্জন কলিতা, কাৰ্যবাহী অভিযন্তা, চহৰ আৰু নগৰ পৰিকল্পনা বিভাগ (Town & Country Planning) তিনিচুকীয়া, শ্ৰী জ্যোতি প্ৰসাদ দাস, সহকাৰী অভিযন্তা, তিনিচুকীয়া পৌৰসভা আৰু শ্ৰীমতী জোনালী বৰা, এল. ডি. এ. (কাৰিকৰী শাখা)। তিনিচুকীয়া পৌৰ ব’ৰ্ডৰ সহকাৰী অভিযন্তা জ্যোতি প্ৰসাদ দাস আৰু তিনিচুকীয়া পৌৰ ব’ৰ্ডৰ কাৰ্যবাহী অভিযন্তা মনজিৎ দলে ২৯.০৩.২০২২ তাৰিখে স্বাক্ষৰ কৰি এক পৰীক্ষণ প্ৰতিবেদন (Annexure-17) প্ৰস্তুত কৰে, এই প্ৰতিবেদন অনুসৰি, অনুমোদিত অট্টালিকাটো অনুমোদিত পৰিকল্পনা অনুসৰি নিৰ্মাণ কৰা হোৱা নাই। আপীলকাৰীয়ে উক্ত প্ৰতিবেদনৰ ওপৰত প্ৰশ্ন উত্থাপন কৰিছে যে এই ন্যায়ালয়ৰ নিৰ্দেশ অনুসৰি ক্ষেত্ৰ পৰীক্ষণ সম্পন্ন কৰাৰ বাবে কৰ্তৃত্বপ্ৰাপ্ত চাৰিজন বিষয়াই যথাযথভাৱে ক্ষেত্ৰ পৰীক্ষণ সম্পন্ন কৰা নাছিল। উক্ত ক্ষেত্ৰ পৰীক্ষণ প্ৰতিবেদন লাভ কৰাৰ পিছত ২০ এপ্ৰিল, ২০২২ তাৰিখে আবেদনকাৰী/আপিলকাৰীক এখন জাননী জাৰি কৰা হয় য’ত অনুমোদিত পৰিকল্পনা উলংঘন কৰি নিৰ্মাণ কৰা অট্টালিকাৰ ক্ৰুটী থকা অংশ ভাঙি পেলাব লাগে। উক্ত জাননীখনৰ বিৰুদ্ধে আপীলকাৰীয়ে আপত্তি দাখিল কৰে। লগতে ৬ নং প্ৰতিবাদীৰ বিৰুদ্ধে নিজৰ মাটিত অবৈধভাৱে সীমা দেৱাল নিৰ্মাণ আৰু তিনি ফুট মাটি বেদখল কৰাৰ সন্দৰ্ভত আবেদন দাখিল কৰে। দেখা যায় যে, ডব্লিউ পি(চি) ২২৭/২০২২ তালিকাভুক্ত কৰাৰ তাৰিখত আপীলকাৰী বা তেওঁৰ অধিবক্তা কোনোৱেই উপস্থিত নাথাকিল, যাৰ ফলত, বিজ্ঞ একক ন্যায়াধীশ গৰাকীয়ে ৩১.১০.২০২২ তাৰিখৰ আদেশ অনুসৰি, তিনিচুকীয়া পৌৰসভাক ক্ষেত্ৰ পৰীক্ষণ প্ৰতিবেদনত লিপিবদ্ধ তথ্য অনুসৰি উপযুক্ত পদক্ষেপ আৰু ব্যৱস্থা গ্ৰহণ কৰিবলৈ নিৰ্দেশ দিয়ে। আপীলকাৰীয়ে ০১.১২.২০২২ তাৰিখে চূড়ান্ত জাননী লাভ কৰিছিল য’ত তেওঁক এই নিৰ্দেশনা অনুসৰি প্ৰশ্ন উত্থাপিত হোৱা স্থানত কৰা নিৰ্মাণ অংশ ভাঙি পেলাবলৈ নিৰ্দেশ দিয়া হৈছিল।

৩) অসন্তুষ্ট হৈ আপীলকাৰীয়ে ডব্লিউ পি(চি) ২২৭/২০২২ দাখিল কৰিছিল য'ত, প্ৰথম অৱস্থাত 01.12.2022 তাৰিখৰ বিবাদিত জাননী স্থগিত কৰি 20.12.2022 তাৰিখৰ আদেশৰ দ্বাৰা অন্তৱৰ্তীকালীন আদেশ গৃহীত হৈছিল। ২৩.০১.২০২৩ তাৰিখৰ আদেশৰ দ্বাৰা ডব্লিউ পি(চি) ২২৭/২০২২ খন খাৰিজ কৰা হয়। আপীলকাৰী/লেখ আবেদনকাৰীয়েও ডব্লিউ পি(চি) ২২৭/২০২২ত বিজ্ঞ একক ন্যায়াধীশে গৃহীত কৰা ৩১.১০.২০২২ তাৰিখৰ আদেশৰ পুনৰীক্ষণ বিচাৰি পুনৰীক্ষণ আবেদন দাখিল কৰে যিটো ২৩.০১.২০২৩ তাৰিখৰ আদেশৰ দ্বাৰা অগ্রাহ্য কৰা হয়। পৰ্যালোচনা আবেদন অগ্রাহ্য কৰাৰ সময়ত বিজ্ঞ একক ন্যায়াধীশে লক্ষ্য কৰিছিল যে প্ৰতিবাদীয়ে (ইয়াত লেখ আবেদনকাৰী) আপীল দাখিল কৰি ৩১.১০.২০২২ তাৰিখৰ মূল আদেশক প্ৰত্যাহ্বান জনাব পাৰে। ডব্লিউ পি (চি) ৮০৮৫/২০২২ ত গৃহীত হোৱা ২৩.০১.২০২৩ তাৰিখৰ আদেশক ডব্লিউ এ ৪১/২০২৩ দ্বাৰা প্ৰত্যাহ্বান জনোৱা হৈছে, আৰু ডব্লিউ পি (চি) ২২৭/২০২২ ত গৃহীত হোৱা ৩১.১০.২০২২ তাৰিখৰ আদেশক ডব্লিউ এ ৬৩/২০২৩ক ৰ দ্বাৰা প্ৰত্যাহ্বান জনোৱা হৈছে।

৪) আমি পক্ষসমূহৰ হৈ বিজ্ঞ অধিবক্তাসকলে আগবঢ়োৱা যুক্তিসমূহ শুনো আৰু বিবেচনা কৰো আৰু বিবাদিত আদেশ আৰু নথিত উপলব্ধ সম্বল সমূহো পর্যবেক্ষণ কৰো।

৫) নথিত উপলব্ধ তথ্য আৰু পৰিস্থিতিৰ সম্পূৰ্ণতা বিবেচনা কৰি আমি দৃঢ় ভাবে মতপোষণ কৰো যে আপীলকাৰী শ্বিউ নাথ সিংহই নিজৰ মাটিত কৰা নিৰ্মাণকাৰ্য ভাঙি পেলোৱাৰ নিৰ্দেশনা বিচাৰি প্ৰতিবাদী নং ৬ য়ে এই ন্যায়ালয়ৰ লেখ অধিকাৰক্ষেত্ৰ প্ৰয়োগ কৰাৰ অধিকাৰ নাই ।৬ নং প্ৰতিবাদী আৰু লেখ আপীলকাৰীৰ মাজত হোৱা বিবাদ সম্পূৰ্ণভাৱে ব্যক্তিগত প্ৰকৃতিৰ । ভাৰতীয় সংবিধানৰ ২২৬ নং অনুচ্ছেদত প্ৰদান কৰা ব্যতিক্রমী লেখ অধিকাৰক্ষেত্ৰ প্ৰয়োগ কৰিও উচ্চ ন্যায়ালয়ে এনে ব্যক্তিগত বিবাদৰ সমাধান কৰিবলৈ ইচ্ছুক নহয়। আমি দৃঢ় ভাবে মতপোষণ কৰো যে দুজন ব্যক্তিৰ মাজত হোৱা সম্পূৰ্ণ ব্যক্তিগত বিবাদৰ সৈতে জড়িত লেখ আবেদনখন গ্ৰহণ কৰাৰ পৰিৱৰ্তে ৬ নং প্ৰতিবাদীক তেওঁৰ অভিযোগ দাখিল কৰাৰ বাবে দেৱানী আদালত বা পৌৰসভাৰ উপযুক্ত কৰ্তৃপক্ষৰ কাষ চাপিবলৈ প্ৰেৰণ কৰা উচিত আছিল। ৬) দেখা যায় যে ৬ নং প্ৰতিবাদীয়ে চিন্তিত হৈ পৰিছিল যে আপীলকাৰীৰ মাটিত কৰা অতিক্ৰমৰ বাবে তেওঁক জবাবদিহি হ’ব পাৰে। ফলস্বৰূপে তেওঁ শীঘ্ৰে উচ্চ ন্যায়ালয়ত ডব্লিউ পি (চি) ২২৭/২০২২দাখিল কৰে। উল্লেখিত লেখ আবেদনত প্ৰতিবাদী হিচাপে নাম উল্লেখ কৰাৰ পিছতো আপীলকাৰীয়ে নিজৰ গোচৰ দাখিল কৰাত ব্যৰ্থ হয় আৰু অবহেলা কৰি কাম কৰে। ফলত বিজ্ঞ একক ন্যায়াধীশে ক্ষেত্ৰ পৰীক্ষণ প্ৰতিবেদনৰ ভিত্তিত প্ৰতিবাদকাৰীসকলক ব্যৱস্থা ল’বলৈ নির্দেশ দি এক আদেশ জাৰি কৰে। সত্যটো হ’ল যে আপীলকাৰীয়ে ২৯.০৩.২০২২ তাৰিখৰ ক্ষেত্ৰ পৰীক্ষণ প্ৰতিবেদনৰ বৈধতাক লৈ গুৰুতৰ উদ্বেগ প্ৰকাশ কৰিছে যে এই প্ৰক্ৰিয়াটো পৰীক্ষা কৰিবলৈ দায়িত্ব দিয়া চাৰিজন বিষয়াই যথাযথভাৱে ক্ষেত্ৰ পৰীক্ষণ সম্পন্ন কৰা নাছিল। ফলত, ৩১.১০.২০২২ তাৰিখৰ আদেশৰ ভেটিটোৱেই অৰ্থাৎ ক্ষেত্ৰ পৰীক্ষণ প্ৰতিবেদনখন এখন অযোগ্য সমিতিৰ দ্বাৰা প্ৰস্তুত কৰা হৈছিল আৰু ইয়াৰ ওপৰত কাৰ্য্যব্যৱস্থা গ্ৰহণ কৰিব পৰা নাছিল।

৭) উল্লেখিত আলোচনাৰ অন্তত আমি ২০২২ চনৰ ৩১ অক্টোবৰৰ আদেশ সলনি কৰিছো, যিয়ে প্ৰতিবাদী নং ৬ৰ লেখ আবেদন ডব্লিউ পি (চি) ২২৭/২০২২ গ্ৰহণ কৰিছিল। ডব্লিউ পি (চি) ২২৭/২০২২ৰ ৰায়দান কৰাৰ ফলত বৰ্তমানৰ আপীলকাৰীৰ পছন্দৰ বিকল্প ডব্লিউ পি (চি) ৮০৮৫/২০২২ নাকচ কৰি বিজ্ঞ একক ন্যায়াধীশে প্ৰদান কৰা ২৩.০১.২০২৩ তাৰিখৰ আদেশো একেদৰেই সলনি কৰা হৈছে।(উপৰোক্ত)

৮) অৱশ্যে আইনৰ যথাযথ প্ৰক্ৰিয়া অনুসৰণ কৰি আৰু সংশ্লিষ্ট সকলোকে অংশগ্ৰহণৰ সুযোগ দি নতুনকৈ ক্ষেত্ৰ পৰীক্ষণ প্ৰতিবেদন প্ৰস্তুত কৰিবলৈ তিনিচুকীয়া পৌৰ সভা কৰ্তৃপক্ষই স্বাধীনতা লাভ কৰিব। পদ্ধতিক্রমে পৰীক্ষণৰ পিছত যদি আপীলকাৰীয়ে চলোৱা নিৰ্মাণকাৰ্যত কোনো ক্ৰটী-বিচ্যুতি লক্ষ্য কৰা হয়, তেন্তে ইয়াক আইন অনুসৰি ব্যৱস্থা লোৱা হ’ব, আৰু আইন অনুসৰি আপোচ কৰাৰ ব্যৱস্থাও থাকিব।

সেই অনুসৰি আপীলসমূহ ওপৰৰ চৰ্ত অনুসৰি নিষ্পত্তি কৰা হয়।

খৰচৰ ক্ষেত্ৰত কোনো আদেশ নাই।

 **ন্যায়াধীশ মুখ্য ন্যায়াধীশ**

ৰিজাওতা

অনুবাদক-কংকনা বৰা